บาทเปิด 30.82 บาทต่อดอลลาร์
เงินบาทเปิดตลาด 30.82 บาทต่อดอลลาร์ มองกรอบวันนี้ 30.75-30.90 นักลงทุนรอติดตามดูการแถลงนโยบายการเงินของประธานเฟดต่อสภาคองเกรส
10 ก.ค. 2562

เงินบาทเปิดตลาด 30.82 บาทต่อดอลลาร์ มองกรอบวันนี้ 30.75-30.90 นักลงทุนรอติดตามดูการแถลงนโยบายการเงินของประธานเฟดต่อสภาคองเกรส
เมื่อวันที่ 10 ก.ค. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.82 บาท/ดอลลาร์ จากเย็นวานนี้ที่ปิดตลาดที่ระดับ 30.81/85 บาท/ดอลลาร์
"ปัจจัยชี้นำหลัก ตลาดรอดูถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ต่อคณะกรรมาธิการบริการการเงินประจำสภาผู้แทนราษฎรในวันพุธที่ 10 ก.ค.ตามเวลาสหรัฐ และแถลงต่อคณะกรรมาธิการการธนาคารประจำวุฒิสภาในวันพฤหัสบดีที่ 11 ก.ค.ตามเวลาสหรัฐ ซึ่งอาจจะเป็นสัญญาณบ่งชี้ภาวะเศรษฐกิจ และอัตราเงินเฟ้อ รวมทั้งทิศทางอัตราดอกเบี้ยสหรัฐในปีนี้...ส่วนปัจจัยการเมืองในประเทศน่าจะส่งผลต่อตลาดหุ้นไทยมากกว่า" นักบริหารเงิน ระบุ  
นักบริหารเงิน คาดว่า วันนี้เงินบาทจะเคลื่อนไหวในกรอบ 30.75-30.90 บาท/ดอลลาร์